Öllum flugvélum hjá Ernest hefur verið flogið í geymslu - Félagið mun missa flugrekstarleyfið næstkomandi mánudag 10. janúar 2020 Svo virðist vera sem að rekstur ítalska flugfélagsins Ernest Airlines sé að liðast í sundur eftir að flugmálayfirvöld á Ítalíu tilkynntu að félagið muni missa flugrekstarleyfið þann 13. janúar ef félagið nær ekki að skila þar til gerðum gögnum til flugmálayfirvalda . Ernest Airlines hefur afhent allar þær fjórar Airbus A 320 þotur , sem félagið hafði í flota sínum , til eiganda sinna og hefur þeim öllum verið flogið til mismunandi flugvalla þar sem þær fara í geymslu . Þetta þykir marka upphafið að endi á þriggja ára sögu félagsins . Þotunum var flogið á mismunandi staði í Evrópu en þær eru í eigu mismunandi fyrirtækja . Ein Airbus A 320 þotan , sem ber skráninguna EI-GCC , er í eigu Mcquarie Air Finance en henni var flogið til Napólí þann 4. janúar á meðan EI-LIN , sem er í eigu Blackbird Capital , var flogið til Amman í Jórdaníu . Þriðju þotunni ( EI-LIX ) var hinsvegar flogið til Tarbes í Frakklandi . Fjórða og síðasta Airbus A 320 þotan ( EI-FVG ) flaug í gær áætlunarflug frá Tirana til Mílano og til baka og því næst frá Tirana til Bologna og til baka en í nótt var henni loks flogið til Shannon á Írlandi í geymslu .